Ε. ΖΩΟΤΡΟΦΕΣ

1. 370 L 0524: Οδηγία αριθ. 70/524/ΕΟΚ του Συμβουλίου της 23ης Νοεμβρίου 1970 περί των προσθέτων υλών στη διατροφή των ζώων (ΕΕ αριθ. L 270, 14.12.1970, σ. 1), όπως τροποποιήθηκε τελευταία από:

- 393 L 0114: Οδηγία αριθ. 93/114/ΕΚ του Συμβουλίου της 14ης Δεκεμβρίου 1993 (ΕΕ αριθ. L 334, 31.12.1993, σ. 24).

1. Η Δημοκρατία της Αυστρίας δύναται να διατηρήσει την ισχύουσα πριν από την ένταξη νομοθεσία της περί εμπορίας και χρήσης προσθέτων υλών που ανήκουν στις ομάδες ενζύμων και μικροοργανισμών, τηρουμένων των κατωτέρω όρων:

Η Δημοκρατία της Αυστρίας ανακοινώνει στην Επιτροπή πριν την 1η Νοεμβρίου 1994:

- τον κατάλογο των επιτρεπομένων στην Αυστρία ενζύμων, μικροοργανισμών ή των παρασκευασμάτων τους, κατά τα πρότυπα του παραρτήματος ΙΙ της οδηγίας 93/113/ΕΚ του Συμβουλίου και,

- δελτίο σήμανσης για κάθε πρόσθετη ύλη, συντασσόμενο από τον υπεύθυνο κυκλοφορίας κατά τα πρότυπα του παραρτήματος ΙΙ της οδηγίας 93/113/ΕΚ του Συμβουλίου.

Πριν την 1η Ιανουαρίου 1997 λαμβάνεται με τη διαδικασία του άρθρου 7 της οδηγίας 70/524/ΕΟΚ απόφαση επί των φακέλλων που υποβάλλει η Δημοκρατία της Αυστρίας με σκοπό να λάβει άδεια για τις οικείες πρόσθετες ύλες.

Μέχρι να ληφθεί η κοινοτική απόφαση, η Δημοκρατία της Αυστρίας δεν εμποδίζει την κυκλοφορία προσθέτων υλών προερχομένων από την Ένωση, εγγεγραμμένων στους εθνικούς καταλόγους που συντάσσονται βάσει του άρθρου 3 της οδηγίας 93/113/ΕΚ, στο μέτρο που οι ίδιες αυτές ύλες θα περιληφθούν επίσης και στον κατάλογο που θα έχει διαβιβάσει βάσει της ανωτέρω δεύτερης περίπτωσης. Η διάταξη αυτή εφαρμόζεται αναλογικώς και στα προμείγματα και ζωοτροφές που περιλαμβάνουν τις οικείες πρόσθετες ύλες.

2. Η Δημοκρατίας της Φινλανδίας δύναται να διατηρήσει μέχρι την 31η Δεκεμβρίου 1997 την ισχύουσα πριν από την προσχώρηση νομοθεσία της που απαγορεύει την χρήση των εξής προσθέτων ουσιών στις ζωοτροφές:

- αβοπαρκίνη - για τις αγελάδες γαλακτοπαραγωγής,

- φωσφορική τυλοσίνη,

- σπειραμυκίνη και

- αντιβιοτικά αναλόγου αποτελέσματος.

Πριν την 31η Δεκεμβρίου 1997, θα ληφθεί με τη διαδικασία του άρθρου 7 της οδηγίας 70/524/ΕΟΚ απόφαση επί των αιτήσεων προσαρμογής που υποβάλλει η Δημοκρατία της Φινλανδίας. Οι αιτήσεις αυτές συνοδεύονται για καθένα εκ των ανωτέρω προσθέτων ουσιών από εμπεριστατωμένη επιστημονική αιτιολόγηση.

Η παρούσα παρέκκλιση δεν μπορεί να έχει καμμία συνέπεια στην eke}heqg κυκλοφορία ζωικών προϊόντων της Κοινότητας.

3. Το Βασίλειο της Νορβηγίας μπορεί να διατηρήσει τη νομοθεσία του που ίσχυε πριν από την προσχώρηση:

- μέχρι τις 31 Δεκεμβρίου 1998, όσον αφορά τον περιορισμό ή την απαγόρευση χρησιμοποίησης στην διατροφή των ζώων προσθέτων υλών που ανήκουν στις ομάδες:

- αντιβιοτικών,

- χημειοθεραπευτικών,

- κοκκιδιοστατικών,

- παραγόντων ανάπτυξης 7

- μέχρι τις 31 Δεκεμβρίου 1997, όσον αφορά τον περιορισμό ή την απαγόρευση χρησιμοποίησης στη διατροφή των ζώων:

- χαλκού,

- μυρμηκικού οξέως, υδροχλωρικού οξέως και θειϊκού οξέως για την διατήρηση των κτηνοτροφικών φυτών και των σιτηρών.

Πριν από τις προαναφερόμενες ημερομηνίες, θα ληφθεί απόφαση, σύμφωνα με τη διαδικασία που προβλέπεται στο άρθρο 7 της οδηγίας 70/524/ΕΟΚ, για τις αιτήσεις προσαρμογής που υποβάλλονται από το Βασίλειο της Νορβηγίας 7 αυτές οι αιτήσεις θα συνοδεύονται από εμπεριστατωμένη επιστημονική αιτιολόγηση.

Οι παρεκκλίσεις δεν μπορούν να έχουν καμμία συνέπεια στην ελεύθερη κυκλοφορία των ζωικών προϊόντων της Κοινότητας.

4. Το Βασίλειο της Σουηδίας μπορεί να διατηρήσει τη νομοθεσία του που ίσχυε πριν από την προσχώρηση:

- μέχρι τις 31 Δεκεμβρίου 1998, όσον αφορά τον περιορισμό ή την απαγόρευση χρησιμοποίησης στη διατροφή των ζώων προσθέτων υλών που ανήκουν στις ομάδες:

- αντιβιοτικών,

- χημιοθεραπευτικών,

- κοκκιδιοστατικών,

- παραγόντων ανάπτυξης 7

- μέχρι τις 31 Δεκεμβρίου 1997 όσον αφορά τον περιορισμό ή την απαγόρευση χρησιμοποίησης στη διατροφή των ζώων:

- προσθέτων υλών που ανήκουν στις ομάδες των καροτενοειδών και των ξανθοφύλλων,

- χαλκού,

- μηρμυκικού οξέως,

- μηρμυκικού οξέως σε συνδυασμό με αιθοξυκίνη.

Πριν από τις προαναφερόμενες ημερομηνίες θα ληφθεί απόφαση, σύμφωνα με τη διαδικασία που προβλέπεται στο άρθρο 7 της οδηγίας 70/524/ΕΟΚ, για τις αιτήσεις προσαρμογής που υποβάλλονται από το Βασίλειο της Σουηδίας 7 αυτές οι αιτήσεις θα συνοδεύονται από εμπεριστατωμένη επιστημονική αιτιολόγηση.

Οι παρεκκλίσεις δεν μπορούν να έχουν καμμία συνέπεια στην ελεύθερη κυκλοφορία των ζωικών προϊόντων της Κοινότητας.

2. 374 L 0063: Οδηγία του Συμβουλίου 74/63/ΕΟΚ, της 17ης Δεκεμβρίου 1973, σχετικά με τις ανεπιθύμητες ουσίες και προϊόντα στη διατροφή των ζώων (ΕΕ αριθ. L 38, 11.2.1974, σ. 31), όπως τροποποιήθηκε τελευταία από:

- 393 L 0074: Οδηγία 93/74/ΕΟΚ του Συμβουλίου της 13ης Σεπτεμβρίου 1993 (ΕΕ αριθ. L 237, 22.9.1993, σ. 23).

1. Το Βασίλειο της Νορβηγίας μπορεί να διατηρήσει μέχρι τις 31 Δεκεμβρίου 1997 τη νομοθεσία του που ίσχυε πριν από την προσχώρηση για τον περιορισμό σε ορισμένα επίπεδα της παρουσίας αφλατοξίνης Β1, της οχρατοξίνης Α και άλλων μυκοτοξίνων.

Πριν από την 31η Δεκεμβρίου 1997, θα ληφθεί απόφαση, σύμφωνα με τη διαδικασία που προβλέπεται στο άρθρο 6 της οδηγίας 74/63/ΕΚ, για τις αιτήσεις προσαρμογής που υποβάλλονται από το Βασίλειο της Νορβηγίας 7 αυτές οι αιτήσεις θα συνοδεύονται για κάθε ανεπιθύμητη ουσία ή προϊόν από εμπεριστατωμένη επιστημονική αιτιολόγηση.

Η παρούσα παρέκκλιση δεν μπορεί να έχει καμμία συνέπεια στην ελεύθερη κυκλοφορία των ζωικών προϊόντων που προέρχονται από την Κοινότητα.

2. Το Βασίλειο της Σουηδίας μπορεί να διατηρήσει μέχρι τις 31 Δεκεμβρίου 1997, τη νομοθεσία του που ίσχυε πριν από την προσχώρηση για τον περιορισμό σε ορισμένα επίπεδα της παρουσίας αφλατοξίνης Β1, της οχρατοξίνης Α, του μολύβδου και του P.C.B.

Πριν από την 31η Δεκεμβρίου 1997, θα ληφθεί απόφαση, σύμφωνα με τη διαδικασία που προβλέπεται στο άρθρο 6 της οδηγίας 74/63/ΕΚ, για τις αιτήσεις προσαρμογής που υποβάλλονται από το Βασίλειο της Σουηδίας 7 αυτές οι αιτήσεις θα συνοδεύονται για κάθε ανεπιθύμητη ουσία ή προϊόν από εμπεριστατωμένη επιστημονική αιτιολόγηση.

Η παρούσα παρέκκλιση δεν μπορεί να έχει καμμία συνέπεια στην ελεύθερη κυκλοφορία των ζωικών προϊόντων που προέρχονται από την Κοινότητα.

3. 377 L 0101: Οδηγία 77/101/ΕΟΚ του Συμβουλίου της 23ης Νοεμβρίου 1976, περί της εμπορίας των απλών ζωοτροφών (ΕΕ αριθ. L 32, 3.2.1977, σ. 1), όπως τροποποιήθηκε τελευταία από:

- 390 L 0654: Οδηγία 90/654/ΕΟΚ του Συμβουλίου της 4ης Δεκεμβρίου 1990 (ΕΕ αριθ. L 353, 17.12.1990, σ. 48).

Το Βασίλειο της Σουηδίας μπορεί να διατηρήσει μέχρι τις 31 Δεκεμβρίου 1997, τη νομοθεσία του που ίσχυε πριν από την προσχώρηση για την απαγόρευση της χρησιμοποίησης τροφίμων που παρασκευάζονται από ζώα που ψόφησαν από φυσικό θάνατο ή από τμήματα σφαγείων θανατωθέντων ζώων που παρουσιάζουν αλλοιώσεις παθολογικής φύσης.

Πριν από την 31η Δεκεμβρίου 1997, θα ληφθεί απόφαση, σύμφωνα με tg διαδικασία που προβλέπεται στο άρθρο 10 της οδηγίας 77/101/ΕΟΚ, για την αίτηση προσαρμογής που υποβάλλεται από το Βασίλειο της Σουηδίας 7 αυτή η αίτηση θα συνοδεύεται από εμπεριστατωμένη επιστημονική αιτιολόγηση.

Αυτή η παρέκκλιση δεν μπορεί να έχει καμμία συνέπεια στην ελεύθερη κυκλοφορία των ζωικών προϊόντων της Κοινότητας.

4. 379 L 0373: Οδηγία 79/373/ΕΟΚ του Συμβουλίου της 2ας Απριλίου 1979, περί εμπορίας των συνθέτων ζωοτροφών (ΕΕ αριθ. L 86, 6.4.1976, σ. 30), όπως τροποποιήθηκε τελευταία από:

- 393 L 0074: Οδηγία 93/74/ΕΟΚ του Συμβουλίου της 13ης Σεπτεμβρίου 1993 (ΕΕ αριθ. L 237, 22.9.1993, σ. 23).

Το Βασίλειο της Σουηδίας μπορεί να διατηρήσει μέχρι τις 31 Δεκεμβρίου 1997, τη νομοθεσία του που ίσχυε πριν από την προσχώρηση για την υποχρεωτική δήλωση της περιεκτικότητας σε φώσφορο στην ετικέτα των ζωοτροφών που προορίζονται για ψάρια.

Πριν από την 31η Δεκεμβρίου 1997, θα ληφθεί απόφαση, σύμφωνα με τη διαδικασία που προβλέπεται στο άρθρο 10 της οδηγίας 79/373/ΕΟΚ, για την αίτηση προσαρμογής που υποβάλλεται από το Βασίλειο της Σουηδίας 7 αυτή η αίτηση θα συνοδεύεται από εμπεριστατωμένη επιστημονική αιτιολόγηση.